ત્યારે મિ.શર્માએ તેમની આદત મુજબ બબડવાનું શરૂ કરી દીધું, ” મે‍ સાંભળેલું કે પોલીસ નિર્દોષ લોકોને રંજાડે છે અને ખોટા ગુનામાં સડોવે છે આજે મેં જોઈ પણ લીધું ! આ તમે ઠીક નથી કરી રહ્યા સર ! હું તો જાઉં ને ?” કહી માથુરના જવાબની હા- ના ની પરવા કર્યા વિનાં, ગિરધારી તરફ ફરી બોલ્યા, “ગિરધારી ચિંતા ના કરતો! હું હમણાં કંઇક કરું છું !” પછી ઇન્સપેક્ટરે સોની તરફ નજર નાંખી કહ્યું ,”તમારે શું તપાસ કરવાની છે મિ. સોની? પવાર માટે ને? ચાલો, તે પણ બતાવી દઉં! પવાર બિચારો કોઈના કામ માટે પણ નીકળ્યો હશે તો પણ તમે એને_ એને જ શું! તમે લોકો તો મને પણ ફસાવી દેશો!…” કહી તેણે બબડતા, પગ પછાડતા ત્યાંથી ચાલવા માંડ્યું અને ચાલતાં ચાલતાં પોતાનો મોબાઇલ ફોન કાઢી કોઈકને નંબર લગાડવા માંડ્યો.